**Projekta iesnieguma vērtēšanas kritēriji**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 9. Sociālā iekļaušana un nabadzības apkarošana |
| Specifiskā atbalsta mērķa numurs un nosaukums | 9.1.4. Palielināt diskriminācijas riskiem pakļauto personu integrāciju sabiedrībā un darba tirgū |
| Pasākuma numurs un nosaukums | 9.1.4.3. Invaliditātes ekspertīzes pakalpojuma kvalitātes uzlabošana |
| Projektu iesniegumu atlases veids | Ierobežota projekta iesnieguma atlase |
| Atbildīgā iestāde | Labklājības ministrija |

|  |  |  |
| --- | --- | --- |
| **1. VIENOTIE KRITĒRIJI** | | **Kritērija ietekme uz lēmuma pieņemšanu**  (P) |
|
| 1.1. | Projekta iesniedzējs atbilst Ministru kabineta (turpmāk – MK) noteikumos par specifiskā atbalsta mērķa pasākuma īstenošanu projekta iesniedzējam izvirzītajām prasībām. | P |
| 1.2. | Projekta iesnieguma veidlapa ir aizpildīta datorrakstā. | P |
| 1.3. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P |
| 1.4. | Projekta iesniedzējam Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P |
| 1.5. | Projekta iesnieguma oriģinālam ir dokumenta juridiskais spēks:  1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisko parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);  1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums;  1.5.3. projekta iesniegums iesniegts Kohēzijas politikas fondu vadības informācijas sistēmā 2014.-2020.gadam (ja attiecināms). | P |
| 1.6. | Projekta iesnieguma veidlapa ir pilnībā aizpildīta latviešu valodā atbilstoši MK noteikumos par ES fondu ieviešanas vadību noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P |
| 1.7. | Projekta iesnieguma finanšu dati ir norādīti *euro.* | P |
| 1.8. | Projekta iesnieguma finanšu aprēķins ir izstrādāts aritmētiski precīzi un ir atbilstošs projekta iesnieguma veidlapas prasībām | P |
| 1.9. | Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa pasākuma īstenošanu projektam noteiktajam ES fonda finansējuma apmēram. | P |
| 1.10. | Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa pasākuma īstenošanu noteikto ES fonda maksimālo atbalsta intensitāti. | P |
| 1.11. | Projekta iesniegumā iekļautās kopējās attiecināmās izmaksas, plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa pasākuma īstenošanu noteiktajām, t.sk. nepārsniedz noteikto izmaksu pozīciju apjomus un:  1.11.1. ir saistītas ar projekta īstenošanu;  1.11.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai);  1.11.3. nodrošina projektā izvirzītā mērķa un rādītāju sasniegšanu. | P |
| 1.12. | Projekta īstenošanas termiņi atbilst MK noteikumos par specifiskā atbalsta mērķa pasākuma īstenošanu noteiktajam projekta īstenošanas periodam. | P |
| 1.13. | Projekta mērķis atbilst MK noteikumos par specifiskā atbalsta mērķa pasākuma īstenošanu noteiktajam mērķim. | P |
| 1.14. | Projekta iesniegumā plānotie sagaidāmie rezultāti un uzraudzības rādītāji:  1.14.1 ir precīzi definēti;  1.14.2. ir pamatoti;  1.14.3. ir izmērāmi;  1.14.4. sekmē MK noteikumos par specifiskā atbalsta mērķa pasākuma īstenošanu noteikto rādītāju sasniegšanu. | P |
| 1.15. | Projekta iesniegumā plānotās projekta darbības:  1.15.1. atbilst MK noteikumos par specifiskā atbalsta mērķa pasākuma īstenošanu noteiktajam un paredz saikni ar attiecīgajām atbalstāmajām darbībām;  1.15.2. ir precīzi definētas un pamatotas, un tās risina projektā definētās problēmas. | P |
| 1.16. | Projekta iesniegumā plānotie publicitātes un informācijas izplatīšanas pasākumi atbilst Vispārējās regulas[[1]](#footnote-1) nosacījumiem, 2015.gada 17.februāra Ministru kabineta noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” noteiktajam. | P |
| 1.17. | Projekta iesniegumā ir:  1.17.1. identificēti, aprakstīti un izvērtēti projekta riski;  1.17.2.novērtēta to ietekme un iestāšanās varbūtība;  1.17.3. noteikti riskus mazinošie pasākumi. | P |
| 1.18. | Projekta iesniegumā norādītās mērķa grupas atbilst MK noteikumos par specifiskā atbalsta mērķa pasākuma īstenošanu noteiktajam. | P |
| **2. SPECIFISKIE ATBILSTĪBAS KRITĒRIJI** | | **Kritērija ietekme uz lēmuma pieņemšanu**  (P) |
|
| 2.1. | Projektā paredzēta atbalstāmo darbību demarkācija ar darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.2. pasākuma “Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana” atbalstāmajām darbībām, kas paredz izveidot un ieviest funkcionēšanas novērtēšanas sistēmu. | P |
| 2.2. | Projektā paredzētās darbības veicina horizontālā principa “Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu. | P |

|  |  |  |  |  |
| --- | --- | --- | --- | --- |
| **3. KVALITĀTES KRITĒRIJI** | | **Apakškritēriji/Punktu skaits** | **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** |
| 3.1. | Projektā paredzēts nodrošināt pilnvērtīgu invaliditātes ekspertīzes pakalpojuma pilnveidi bērniem. | 3.1.1. projektā paredzēts izstrādāt metodiku Starptautiskās funkcionēšanas, nespējas un veselības klasifikācijas bērniem un jauniešiem versijas principu piemērošanai, kuras pamatā ir uzskats, ka invaliditāte ir mijiedarbība starp personu (ar slimību) un personas fona faktoriem (vides faktori un personiskie faktori) - 2 | 6S | 4 |
| 3.1.2. projektā paredzēts, ka izstrādātā Starptautiskās funkcionēšanas, nespējas un veselības klasifikācijas bērniem un jauniešiem versijas principu piemērošanas metodika tiks saskaņota ar Invalīdu lietu nacionālo padomi - 2 |
| 3.1.3. projektā paredzēts nodrošināt izglītojošus un informatīvus pasākumus invaliditātes ekspertīzes procesā iesaistītajām interešu grupām par izstrādāto Starptautiskās funkcionēšanas, nespējas un veselības klasifikācijas bērniem un jauniešiem versijas principu piemērošanas metodiku - 2 |
| 3.1.4. projektā nav paredzēts nodrošināt pilnvērtīgu invaliditātes ekspertīzes pakalpojuma pilnveidi bērniem - 0 |
| 3.2. | Projektā paredzētas darbības sekmīgai Starptautiskās funkcionēšanas, nespējas un veselības klasifikācijas bērniem un jauniešiem versijas principu piemērošanas metodikas izmēģinājumprojekta īstenošanai. | 3.2.1. projektā paredzēts, ka izmēģinājumprojekta ietvaros tiks veikta invaliditātes ekspertīze, balstoties uz Starptautiskās funkcionēšanas, nespējas un veselības klasifikācijas bērniem un jauniešiem versijas principu piemērošanas metodiku dažādās vecuma grupās - 2 | 6S | 4 |
| 3.2.2. projektā paredzēts, ka izmēģinājumprojektā tiks iesaistīti vismaz 50 bērni ar dažādiem funkcionāliem traucējumiem, tai skaitā redzes traucējumiem, dzirdes traucējumiem, psihiskiem traucējumiem, kustību traucējumiem un citām slimībām - 2 |
| 3.2.3 projektā paredzēts nodrošināt uz pierādījumiem balstītu izmēģinājumprojekta rezultātu izvērtēšanu efektīvai Starptautiskās funkcionēšanas, nespējas un veselības klasifikācijas bērniem un jauniešiem versijas principu piemērošanai invaliditātes ekspertīzei bērniem - 2 |
| 3.2.4. projektā nav paredzētas darbības sekmīgai Starptautiskās funkcionēšanas, nespējas un veselības klasifikācijas bērniem un jauniešiem versijas principu piemērošanas metodikas izmēģinājumprojekta īstenošanai - 0 |

Piezīmes:

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

V – Piemēro vienu atbilstošo kritēriju;

S – Piemēro visus atbilstošos kritērijus (summējot tiem piemērojamo punktu skaitu)

1. Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-1)